Mmoledi 5 | Beibele Inthaneteng | Phetolelo ya Lefase le Lefsa
5 Lota dinao+ tša gago ka mehla ge o eya ntlong ya Modimo wa therešo; batamela kgauswi gore o theetše+ go e na le go dira sehlabelo go etša ditlaela,+ ka gobane ga di lemoge ge di dira tše mpe.+
2 O se ke wa itlhaganela go bolela; pelo ya gago+ e se ke ya akgofela go ntšha lentšu pele ga Modimo wa therešo.+ Modimo wa therešo o magodimong+ gomme wena o mo lefaseng. Ke ka lebaka leo o swanetšego go ba le mantšu a sego kae.+
3 Toro e tla ka baka la go nagana kudu+ gomme lentšu la setlaela le tla ka baka la boati bja mantšu.+
4 Ka mehla ge o enela Modimo keno, o se ke wa dikadika go e phetha,+ ka gobane Modimo goba batho ga ba kgahlwe ke ditlaela.+ Seo o se enago, o se phethe.+
5 Go kaone ge o sa ene+ go e na le gore o ene gomme wa se phethe.+
6 O se ke wa lesa molomo wa gago o diriša nama ya gago sebe,+ e bile o se ke wa bolela pele ga morongwa+ gore seo e be e le phošo.+ Go re’ng Modimo wa therešo a swanetše gore a galefišwe ke lentšu la gago gomme a senye modiro wa diatla tša gago?+
7 Ditoro di tla ka baka la go nagana kudu,+ dilo tša lefeela le mantšu di tla ka boati. Eupša wena boifa Modimo wa therešo.+
8 Ge o bona modiidi a gatelelwa ka tsela le ge e le efe gomme kahlolo+ e botse le toko di senywa o šoro nageng, o se ke wa makalela taba yeo,+ ka gobane yo mogolo go feta yo mongwe yo le yena e lego yo mogolo+ o lebeletše,+ gomme ba na le bao ba ba fetago ka bogolo.
9 Le gona, bohle ba holwa ke lefase;+ kgoši le yona e holwa ke tšhemo.+
10 Morati wa silifera a ka se kgotsofatšwe ke silifera, le yo mongwe le yo mongwe yo a ratago lehumo a ka se kgotsofatšwe ke tšeo di mmoelago.+ Tše le tšona ke lefeela.+
11 Ge dilo tše dibotse di ata, le bao ba di jago ba a ata.+ Mong wa tšona di mo hola ka eng, ge e se gore a di bogele feela?+
12 Boroko bja mohlanka bo bose,+ go sa šetšwe gore o ja ganyenyane goba kudu; eupša mohumi ga a robale ka baka la boati bja dilo tšeo a nago le tšona.
13 Go na le bošula bjo bogolo bjo ke bo bonego ka tlase ga letšatši: Ke mahumo ao a beetšwego mong wa ona gore a mo gobatše.+
14 Mahumo ao a gagwe a hweletše+ ka baka la mešomo yeo e bakago tlalelo gomme a belega morwa mola a se na selo seatleng sa gagwe.+
15 Bjalo ka ge motho a etšwa mpeng ya mmagwe a hlobotše, o tla tloga a le bjalo,+ go etša kamoo a tlilego ka gona; ga go seo a ka tlogago le sona a se swere+ ka baka la boitapišo bja gagwe.
16 Se le sona ke bošula bjo bogolo, gore motho o tla tloga go etša kamoo a tlilego ka gona; motho yo a itapišetšago phefo o boelwa ke’ng?+
17 Le gona, mehla yohle ya ge a sa phela o be a jela leswiswing, a hlaka kudu,+ a babja e bile a galefile.
18 Selo se sekaone kudu seo ke se bonego e le se sebotse ke gore motho a je, a nwe gomme a thabele tše botse tša boitapišo bja gagwe+ ka moka bjo a itapišeditšego bjona ka tlase ga letšatši mehla ka moka ya ge a sa phela yeo Modimo wa therešo a mo neilego yona, ka gobane seo ke moputso wa gagwe.
19 Le gona motho yo mongwe le yo mongwe yo Modimo wa therešo a mo neilego mahumo le dithoto,+ e bile o mo neile le matla a gore a di je+ le go hwetša moputso wa gagwe gomme a thabele boitapišo bja gagwe.+ Tšeo ke mpho ya Modimo.+
20 Ga se gantši a tlago go gopola mehla ya bophelo bja gagwe, ka gobane Modimo wa therešo o mo neile lethabo pelong ya gagwe.+